nibzard/narodne-novine-full-text-markdown huggingface dataset:
## Rješenje o izdavanju dozvole za obavljanje određenih poslova s vrijednosnim papirima trgovačkom društvu RAST d.o.o. za poslovanje vrijednosnim papirima Varaždin

### NN 24/1999 (12.3.1999.), Rješenje o izdavanju dozvole za obavljanje određenih poslova s vrijednosnim papirima trgovačkom društvu RAST d.o.o. za poslovanje vrijednosnim papirima Varaždin

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva RAST d.o.o. za poslovanje vrijednosnim papirima, Varaždin,
Kolodvorska 17 (dalje: Društvo), podnesenog dana 6. ožujka 1998. godine,
na sjednici održanoj dana 9. veljače 1999. godine, donijela je sljedeće

## **RJEŠENJE**

1. Trgovačkom društvu RAST d.o.o. za poslovanje vrijednosnim papirima,
Varaždin, Kolodvorska 17, izdaje se dozvola za obavljanje poslova s vrijednosnim
papirima iz članka 26. stavak 1. toč. 1.-4. i 7. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun)*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun*

*3. poslovi posebne burzovne trgovine*

*4. upravljanje portfeljem vrijednosnih papira za račun klijenta*

*5. investicijsko savjetovanje.*

2. Dozvola za obavljanje poslova vrijednosnim papirima iz članka 26.
stavak 1. toč. 1.-3. Zakona, vrijedi od dana izdavanja, a izdaje se na
neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 57-7/2 (pedesetsedam), s danom upisa
9. veljače 1999. godine.

5. Ovo rješenje objavljuje se u "Narodnim novinama".

Klasa: UP/I-450-08/99-01/22
Urbroj: 567-03/99-1
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-520
## Rješenje o izdavanju dozvole za obavljanje određenih poslova s vrijednosnim papirima trgovačkom društvu FAKTOR d.o.o. za poslovanje vrijednosnim papirima Split

### NN 24/1999 (12.3.1999.), Rješenje o izdavanju dozvole za obavljanje određenih poslova s vrijednosnim papirima trgovačkom društvu FAKTOR d.o.o. za poslovanje vrijednosnim papirima Split

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva FAKTOR d.o.o. za poslovanje vrijednosnim papirima, Split,
Poljička cesta 39 (dalje: Društvo), podnesenog 5. siječnja 1999. godine,
na sjednici održanoj dana 9. veljače 1999. godine, donijela je sljedeće

## **RJEŠENJE**

1. Trgovačkom društvu FAKTOR d.o.o. za poslovanje vrijednosnim papirima,
Split, Poljička cesta 39, izdaje se dozvola za obavljanje poslova s vrijednosnim
papirima iz članka 26. stavak 1. toč. 1.-4., 7. i 8. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun)*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun*

*3. poslovi posebne burzovne trgovine*

*4. upravljanje portfeljem vrijednosnih papira za račun klijenta*

*5. investicijsko savjetovanje*

*6. poslovi transfernog agenta.*

2. Dozvolaza obavljanje poslova vrijednosnim papirima iz članka
26. stavak 1. toč. 1.-3. i 8. Zakona, vrijedi od dana izdavanja, a izdaje
se na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 56-8/2, (pedesetšest) s danom upisa
9. veljače 1999. godine.

5. Ovo rješenje objavljuje se u "Narodnim novinama".

Klasa: UP/I-450-08/99-01/01
Urbroj: 567-03/99-2
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-521
## Rješenje o odobrenju izmjene Statuta privatizacijskog investicijskog fonda Expandia invest d.o.o. Zagreb

### NN 24/1999 (12.3.1999.), Rješenje o odobrenju izmjene Statuta privatizacijskog investicijskog fonda Expandia invest d.o.o. Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske na temelju odredbi
članka 3. Zakona o investicijskim fondovima ("Narodne novine" br. 107/95
i 12/96) i odredbi članka 3. stavak 2. Zakona o privatizacijskim investicijskim
fondovima ("Narodne novine", br. 109/97) te odredbi članka 12. stavak 1.
točka 2. Zakona o izdavanju i prometu vrijednosnim papirima ("Narodne novine"
br. 107/95.), rješavajući o zahtjevu društva za upravljanje investicijskim
fondovima Expandia invest d.o.o. Zagreb, Savska cesta 41/3, o odobrenju
izmjene statuta privatizacijskog investicijskog fonda Expandia fond d.d.
Zagreb, Savska 41/3, donosi

## **RJEŠENJE**

### **O ODOBRENJU IZMJENE STATUTA PRIVATIZACIJSKOG INVESTICIJSKOG FONDA**

1. Društvu za upravljanje investicijskim fondovima Expandia invest d.o.o.
Zagreb, Savska cesta 41/3, odobrava se izmjena statuta privatizacijskog
investicijskog fonda Expandia fond d.d. Zagreb, Savska cesta 41/3, na temelju
dostavljene izmjene statuta fonda.

2. Expandia invest d.o.o. Zagreb, Savska cesta 41/3, kao upravljač privatizacijskog
investicijskog fonda Expandia fond d.d. Zagreb, Savska cesta 41/3, ima
obvezu objaviti pročišćeni tekst statuta zajedno s izvješćem o osnivanju
u roku od sedam dana od dana dostave ovog rješenja u "Narodnim novinama"
i jednim dnevnim novinama.

3. Ovo rješenje objavljuje se u "Narodnim novinama".

Klasa: UP/I-450-08/98-01/135
Urbroj: 567-02/99-10
Zagreb, 4. ožujka 1999.

Predsjednik Komisije
**Ivica Smiljan,** v. r.

Rješenje, NN 24/1999-522
## Rješenje o odobrenju izmjene Statuta privatizacijskog investicijskog fonda Fimainvest d.o.o. Varaždin

### NN 24/1999 (12.3.1999.), Rješenje o odobrenju izmjene Statuta privatizacijskog investicijskog fonda Fimainvest d.o.o. Varaždin

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske na temelju odredbi
članka 3. Zakona o investicijskim fondovima ("Narodne novine" br. 107/95
i 12/96) i odredbi članka 3. stavak 2. Zakona o privatizacijskim investicijskim
fondovima ("Narodne novine", br. 109/97) te odredbi članka 12. stavak 1.
točka 2. Zakona o izdavanju i prometu vrijednosnim papirima ("Narodne novine"
br. 107/95.), rješavajući o zahtjevu društva za upravljanje investicijskim
fondovima Fimainvest d.o.o. Varaždin, Anina 2, o odobrenju izmjene statuta
privatizacijskog investicijskog fonda Pleter d.d. Varaždin, Anina 2, donosi

## **RJEŠENJE**

### **O ODOBRENJU IZMJENE STATUTA PRIVATIZACIJSKOG INVESTICIJSKOG FONDA**

1. Društvu za upravljanje investicijskim fondovima Fimainvest d.o.o.
Varaždin, Anina 2, odobrava se izmjena statuta privatizacijskog investicijskog
fonda Pleter d.d. Varaždin, Anina 2, na temelju dostavljene izmjene statuta
fonda.

2. Fimainvest d.o.o. Varaždin, Anina 2, kao upravljač privatizacijskog
investicijskog fonda Pleter d.d. Varaždin, Anina 2, ima obvezu objaviti
pročišćeni tekst statuta zajedno s izvješćem o osnivanju u roku od sedam
dana od dana dostave ovog rješenja u "Narodnim novinama" i jednim dnevnim
novinama.

3. Ovo rješenje objavljuje se u "Narodnim novinama".

Klasa: UP/I-450-08/98-01/133
Urbroj: 567-02/99-9
Zagreb, 4. ožujka 1999.

Predsjednik Komisije
**Ivica Smiljan,** v. r.

Rješenje, NN 24/1999-523
## Odluka o odlikovanju gosp. Sourena Seraydariana, šefa Ureda za vezu Ujedinjenih naroda u Republici Hrvatskoj Redom kneza Branimira s ogrlicom

### NN 25/1999 (15.3.1999.), Odluka o odlikovanju gosp. Sourena Seraydariana, šefa Ureda za vezu Ujedinjenih naroda u Republici Hrvatskoj Redom kneza Branimira s ogrlicom

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se odlikuje

za zasluge unapređenju odnosa između Republike Hrvatske i Organizacije
ujedinjenih naroda, te za doprinos provođenju mirovne misije Prijelazne
uprave Ujedinjenih naroda u Hrvatskoj, čime je uspješno okončana mirna
reintegracija hrvatskog Podunavlja u ustavno-pravni poredak Republike Hrvatske

**gosp. SOUREN SERAYDARIAN
šef Ureda za vezu Ujedinjenih naroda u Republici Hrvatskoj**

### REDOM KNEZA BRANIMIRA S OGRLICOM

Broj: 01-051-99-6-1/1
Zagreb, 1. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 25/1999-525
## Odluka o davanju suglasnosti Lučkoj upravi Pula za osnivanje Slobodne zone luke Pula

### NN 25/1999 (15.3.1999.), Odluka o davanju suglasnosti Lučkoj upravi Pula za osnivanje Slobodne zone luke Pula

# **VLADA REPUBLIKE HRVATSKE**

Na temelju članka 16. Zakona o slobodnim zonama ("Narodne novine", broj
44/96), Vlada Republike Hrvatske je na sjednici održanoj 11. ožujka 1999.
godine donijela

## **ODLUKU**

### **O DAVANJU SUGLASNOSTI LUČKOJ UPRAVI PULA ZA OSNIVANJE SLOBODNE ZONE LUKE PULA**

I.

Ovom Odlukom daje se suglasnost Lučkoj upravi Pula za osnivanje Slobodne
zone luke Pula.

II.

Područje Slobodne zone luke Pula koje je predmet ove Odluke nalazi se
na lučkom području luke Pula u akvatoriju južnog dijela pulske luke, na
Molo carbone i obuhvaća:

a) kopneni dio:

područje na lokaciji "Molo carbone", i to:

- veliki pristanišni gat, dužine 120 m i širine 26 m,

- mali pristanišni gat, dužine 73 m i širine 15 m, smješten na dijelu
k.č. 637/2,

- operativnu obalu smještenu na dijelu k.č. 637/2,

- zgr. k.č. 637/2, 637/3, 637/4, 637/5, 637/6, 637/7, 637/8, 637/9,
637/10, 637/11, 637/12 i 637/13, sve na k.č. Pula.

b) morski dio:

ukupne površine 38,479 m2 omeđen je spojnicama točaka:

```
A 	5 407 790.00 		4 969 522.80

B 	5 407 875.40 		4 969 536.50

C 	5 407 896.40 		4 969 568.40

D 	5 407 920.30 		4 969 647.80

E 	5 407 947.90 		4 969 669.40

F 	5 407 950.80 		4 969 684.90

G 	5 408 075.40 		4 969 709.30

H 	5 408 107.60 		4 969 542.20

I 	5 408 075.00 		4 969 494.10
```

III.

Slobodna zona iz točke I. ove Odluke osniva se pod nazivom: Slobodna
zona luke Pula.

IV.

Slobodna zona luke Pula osniva se radi obavljanja djelatnosti: proizvodnje
robe, oplemenjivanja robe, trgovine na veliko i posredovanje u trgovini,
bankarskih i drugih novčanih poslova i usluga osiguranja i reosiguranja
imovine i osoba, ugostiteljskih i drugih usluga osim: priveza i odveza
brodova, jahti, ribarskih, športskih i drugih brodica i plutajućih objekata,
iskrcaja i prekrcaja robe u domaćem prometu i ukrcaja i iskrcaja putnika.

Lučka uprava odobrava korisnicima zone gradnju ili obavljanje djelatnosti
u slobodnoj zoni sukladno propisima Republike Hrvatske iz djelokruga prostornog
uređenja, zaštite okoliša i građenja.

V.

Lučka uprava Pula dužna je u roku od šest mjeseci od dana stupanja na
snagu ove Odluke osigurati sredstva za osnivanje i početak rada zone te
donijeti akt o osnivanju zone.

VI.

Lučka uprava Pula dužna je prije početka rada slobodne zone donijeti
Pravilnik o uvjetima za obavljanje djelatnosti u slobodnoj zoni i objaviti
ga u jednom od glasila Hrvatske gospodarske komore.

VII.

Lučka uprava Pula dužna je korisnicima zone osigurati jednake uvjete
za obavljanje gospodarskih djelatnosti u zoni.

VIII.

Slobodna zona luke Pula može započeti s radom kad se donese rješenje
da su ispunjeni uvjeti za početak rada zone, a najkasnije u roku od 12
mjeseci od dana stupanja na snagu ove Odluke.

IX.

Ova Odluka stupa na snagu danom donošenja, a objavit će se u "Narodnim
novinama".

Klasa: 342-21/98-01/10
Urbroj: 5030116-99-2
Zagreb, 11. ožujka 1999.

Predsjednik
**mr. Zlatko Mateša,** v. r.

Odluka, NN 25/1999-527
## Rješenje o razrješenju mr. Maria Kezića položaja pomoćnika ministra kulture

### NN 25/1999 (15.3.1999.), Rješenje o razrješenju mr. Maria Kezića položaja pomoćnika ministra kulture

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 42. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 11. ožujka 1999. godine donijela

## **RJEŠENJE**

### **O RAZRJEŠENJU POMOĆNIKA MINISTRA KULTURE**

Razrješuje se mr. MARIO KEZIĆ položaja pomoćnika ministra kulture.

Klasa: 080-02/99-02/23
Urbroj: 50304/2-99-01
Zagreb, 11. ožujka 1999.

Predsjednik
**mr. Zlatko Mateša,** v. r.

Rješenje, NN 25/1999-528
## Rješenje o imenovanju Miljenka Domijana pomoćnikom ministra kulture

### NN 25/1999 (15.3.1999.), Rješenje o imenovanju Miljenka Domijana pomoćnikom ministra kulture

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 42. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 11. ožujka 1999. godine donijela

## **RJEŠENJE**

### **O IMENOVANJU POMOĆNIKA MINISTRA KULTURE**

Imenuje se MILJENKO DOMIJAN pomoćnikom ministra kulture.

Klasa: 080-02/99-01/34
Urbroj: 50304/2-99-01
Zagreb, 11. ožujka 1999.

Predsjednik
**mr. Zlatko Mateša,** v. r.

Rješenje, NN 25/1999-529
## Rješenje o imenovanju mr. Franje Antuna Blaževića pomoćnikom ministra privatizacije

### NN 25/1999 (15.3.1999.), Rješenje o imenovanju mr. Franje Antuna Blaževića pomoćnikom ministra privatizacije

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 42. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 11. ožujka 1999. godine donijela

## **RJEŠENJE**

### **O IMENOVANJU POMOĆNIKA MINISTRA PRIVATIZACIJE**

Imenuje se mr. FRANJO ANTUN BLAŽEVIĆ pomoćnikom ministra privatizacije.

Klasa: 080-02/99-01/35
Urbroj: 50304/2-99-01
Zagreb, 11. ožujka 1999.

Predsjednik
**mr. Zlatko Mateša,** v. r.

Rješenje, NN 25/1999-530
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Narodne Republike Kine

### NN 25/1999 (15.3.1999.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Narodne Republike Kine

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", br. 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ NARODNE REPUBLIKE KINE**

I.

Radi sprječavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Narodne Republike Kine.

Zabrana iz točke I. stavka I. ove Naredbe ne odnosi se na proizvode
domaćih i divljih svinja namijenjenih ljudskoj prehrani koji su prije ili
tijekom proizvodnje podvrgnuti toplinskoj obradi s postizanjem temperature
u središtu proizvoda od najmanje 70° C ili su podvrgnuti toplinskoj obradi
u hermetički zatvorenoj ambalaži sa Fo vrijednosti 3 i više.

II.

Sva izdana rješenja o veterinarsko-zdravstvenim uvjetima za uvoz i provoz
pošiljki iz točke I. ove Naredbe stavljaju se izvan snage.

III.

Ova Naredba stupa na snagu danom donošenja.

Klasa: 322-01/99-01/17
Urbroj: 525-01-99-1/DL
Zagreb, 8. ožujka 1999.

Ministar
poljoprivrede i šumarstva
**mr. sc. Ivan Đurkić,** v. r.

Naredba, NN 25/1999-531
## Ispravak Vjerodostojnog tumačenja članka 1. Uredbe o potraživanjima prema poduzećima i drugim pravnim osobama s područja Republike Hrvatske oslobođenim akcijama "Bljesak" i "Oluja" ("Narodne novi

### NN 25/1999 (15.3.1999.), Ispravak Vjerodostojnog tumačenja članka 1. Uredbe o potraživanjima prema poduzećima i drugim pravnim osobama s područja Republike Hrvatske oslobođenim akcijama "Bljesak" i "Oluja" ("Narodne novi

Nakon izvršenog uspoređivanja s izvornim tekstom utvrđena je pogreška
u Vjerodostojnom tumačenju članka I. Uredbe o potraživanjima prema poduzećima
i drugim pravnim osobama s područja Republike Hrvatske oslobođenim akcijama
"Bljesak" i "Oluja", objavljenom u "Narodnim novinama", broj 23 od 9. ožujka
1999. godine, te se daje

## **ISPRAVAK**

### **VJERODOSTOJNOG TUMAČENJA ČLANKA 1. UREDBE O POTRAŽIVANJIMA PREMA PODUZEĆIMA I DRUGIM PRAVNIM OSOBAMA S PODRUČJA REPUBLIKE HRVATSKE OSLOBOĐENIM AKCIJAMA "BLJESAK" I "OLUJA" ("Narodne novine", broj 26/96)**

U nazivu i stavku 1. Vjerodostojnog tumačenja umjesto broja "Narodnih
novina" "26/96" treba stajati broj "24/96".

Urbroj: 50501-99-243
Zagreb, 12. ožujka 1999.

**NAPOMENA:** Izvršena je ispravka na web stranici broja 23 iz 1999.
godine.

Glavni i odgovorni urednik
**Marijan Prus,** v. r.

Ostalo, NN 25/1999-536
## Odluka o razrješenju Vjekoslava Križanca dužnosti generalnog konzula Republike Hrvatske u Saveznoj Republici Njemačkoj

### NN 26/1999 (17.3.1999.), Odluka o razrješenju Vjekoslava Križanca dužnosti generalnog konzula Republike Hrvatske u Saveznoj Republici Njemačkoj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 23.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI GENERALNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ**

VJEKOSLAV KRIŽANEC razrješuje se dužnosti generalnog konzula Republike
Hrvatske u Saveznoj Republici Njemačkoj, sa sjedištem u Hamburgu, s konzularnim
područjem koje obuhvaća pokrajine Hamburg, Bremen, Mecklenburg-Vorpommern,
Niedersachsen i Schleswig-Holstein, radi odlaska na novu dužnost.

Ova Odluka stupa na snagu danom donošenja.

Broj: 081-99-478/1
Zagreb, 9. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 26/1999-537
## Odluka o potvrđivanju izbora Vjekoslava Križanca za zamjenika gradonačelnice Grada Zagreba

### NN 26/1999 (17.3.1999.), Odluka o potvrđivanju izbora Vjekoslava Križanca za zamjenika gradonačelnice Grada Zagreba

# PREDSJEDNIK REPUBLIKE HRVATSKE

Na osnovi članka 24. stavka 1., a u svezi s člankom 21. stavak 3. Zakona
o Gradu Zagrebu, ("Narodne novine" broj 90/92., 76/93., 69/95., 14/97.
i 36/98.), donosim

## **ODLUKU**

kojom na prijedlog Vlade Republike Hrvatske, potvrđujem izbor VJEKOSLAVA
KRIŽANCA za zamjenika gradonačelnice Grada Zagreba.

Broj: 081-99-477/1
Zagreb, 9. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 26/1999-538
## Odluka o izmjeni Odluke o sanaciji određenih poduzeća

### NN 26/1999 (17.3.1999.), Odluka o izmjeni Odluke o sanaciji određenih poduzeća

# **VLADA REPUBLIKE HRVATSKE**

Na temelju članka 2. i 3. Zakona o sanaciji određenih poduzeća ("Narodne
novine", br. 56/95 i 44/98), Vlada Republike Hrvatske je na sjednici održanoj
11. ožujka 1999. godine, donijela

## **ODLUKU**

### **O IZMJENI ODLUKE O SANACIJI ODREĐENIH PODUZEĆA**

I.

U Odluci o sanaciji određenih poduzeća ("Narodne novine", broj 85/95)
u točki II. mijenja se sastav Vjerovničkog vijeća za poduzeće "Željezara
Sisak" d.d., Sisak, tako da glasi:

"U Vjerovničko vijeće za poduzeće "Željezara Sisak" d.d., Sisak imenuju
se:

1. Ivana Halle, viša savjetnica ministra gospodarstva, koordinator sanacije
(predstavlja i vlasničke interese Državne agencije za osiguranje štednih
uloga i sanaciju banaka)

2. Nevenka Zrinski-Lovrić, načelnica u Ministarstvu gospodarstva (predstavlja
i vlasničke interese Državne agencije za osiguranje štednih uloga i sanaciju
banaka)

3. Željko Lalić, predstavnik INA - Industrije nafte d.d., Zagreb

4. Milimir Kosović, predstavnik Hrvatskog zavoda za mirovinsko osiguranje

5. Vladimir Crnković, predstavnik malih dioničara."

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 423-04/95-01/02
Urbroj: 5030115-99-1
Zagreb, 11. ožujka 1999.

Predsjednik
**mr. Zlatko Mateša,** v. r.

Odluka, NN 26/1999-539
## Odluka o prestanku važenja Odluke o imenovanju Radne grupe za praćenje provedbe Zakona o sanaciji određenih poduzeća

### NN 26/1999 (17.3.1999.), Odluka o prestanku važenja Odluke o imenovanju Radne grupe za praćenje provedbe Zakona o sanaciji određenih poduzeća

# **VLADA REPUBLIKE HRVATSKE**

Na temelju članka 11. Zakona o sanaciji određenih poduzeća ("Narodne
novine", br. 56/95, 44/98), Vlada Republike Hrvatske je na sjednici održanoj
11. ožujka 1999. godine, donijela

## **ODLUKU**

### **O PRESTANKU VAŽENJA ODLUKE O IMENOVANJU RADNE GRUPE ZA PRAĆENJE PROVEDBE ZAKONA O SANACIJI ODREĐENIH PODUZEĆA**

I.

Odluka o imenovanju Radne grupe za praćenje provedbe Zakona o sanaciji
određenih poduzeća ("Narodne novine", broj 85/95), prestaje važiti.

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 423-04/95-01/02
Urbroj: 5030115-99-5
Zagreb, 11. ožujka 1999.

Predsjednik
**mr. Zlatko Mateša,** v. r.

Odluka, NN 26/1999-540
## Odluka o osnivanju Generalnog konzulata Republike Hrvatske u Saveznoj Republici Jugoslaviji, sa sjedištem u Subotici

### NN 27/1999 (19.3.1999.), Odluka o osnivanju Generalnog konzulata Republike Hrvatske u Saveznoj Republici Jugoslaviji, sa sjedištem u Subotici

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine" broj 48/96.), donosim

## **ODLUKU**

### **O OSNIVANJU GENERALNOG KONZULATA REPUBLIKE HRVATSKE U SAVEZNOJ REPUBLICI JUGOSLAVIJI, SA SJEDIŠTEM U SUBOTICI**

Osniva se Generalni konzulat Republike Hrvatske u Saveznoj Republici
Jugoslaviji, sa sjedištem u Subotici i konzularnim područjem koje obuhvaća
sljedeće okruge: Sjeverno-bački okrug, Zapadno-bački okrug, Južno-bački
okrug, Sjeverno-banatski okrug i Srednje-banatski okrug.

Ova Odluka stupa na snagu danom donošenja.

Broj: 081-99-546/1
Zagreb, 15. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 27/1999-550
## Odluka o osnivanju Generalnog konzulata Republike Hrvatske u Saveznoj Republici Jugoslaviji, sa sjedištem u Kotoru

### NN 27/1999 (19.3.1999.), Odluka o osnivanju Generalnog konzulata Republike Hrvatske u Saveznoj Republici Jugoslaviji, sa sjedištem u Kotoru

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine" broj 48/96.), donosim

## **ODLUKU**

### **O OSNIVANJU GENERALNOG KONZULATA REPUBLIKE HRVATSKE U SAVEZNOJ REPUBLICI JUGOSLAVIJI, SA SJEDIŠTEM U KOTORU**

Osniva se Generalni konzulat Republike Hrvatske u Saveznoj Republici
Jugoslaviji, sa sjedištem u Kotoru i konzularnim područjem koje obuhvaća
Republiku Crnu Goru.

Ova Odluka stupa na snagu danom donošenja.

Broj: 081-99-545/1
Zagreb, 15. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 27/1999-551
## Pravilnik o izmjenama i dopunama Pravilnika o posebnom porezu na alkohol

### NN 27/1999 (19.3.1999.), Pravilnik o izmjenama i dopunama Pravilnika o posebnom porezu na alkohol

# **MINISTARSTVO FINANCIJA**

Na temelju članka 29. Zakona o posebnom porezu na alkohol ("Narodne
novine" br. 51/94 i 141/98), ministar financija donosi

## **PRAVILNIK**

### **O IZMJENAMA I DOPUNAMA PRAVILNIKA O POSEBNOM POREZU NA ALKOHOL**

Članak 1.

U Pravilniku o posebnom porezu na alkohol ("Narodne novine" br. 59/94,
109/96 i 158/98) u članku 5b. stavak 3. mijenja se i glasi:

(3) "Porezni obveznici kao i pravne i fizičke osobe iz stavka 1. i 2.
ovoga članka, podnose zahtjev za tiskanje markica Područnom uredu, nadležnom
prema svom sjedištu. Zahtjev za tiskanje markica podnosi se mjesečno, do
petnaestog u mjesecu, za naredni mjesec. Prvi zahtjev za tiskanje markica,
kao i zahtjev po kojemu se naručuju količine markica dvostruko i više od
dvostruke količine iznad prosjeka naručenih markica u posljednja tri mjeseca,
treba naručiti trideset dana prije preuzimanja markica, za naredni mjesec.
Porezna uprava - Područni ured objedinjuje zaprimljene zahtjeve i sljedećeg
dana u mjesecu dostavlja zahtjev za tiskanje markica Poreznoj upravi -
Središnjem uredu".

U istom članku u stavku 4. iza riječi "podnositelja zahtjeva" dodaju
se riječi "MB ili JMBG".

Članak 2.

U članku 5c. stavak 3. mijenja se i glasi:

(3) "Na temelju ugovora iz stavka 2. ovoga članka i naručenih količina
markica, Ministarstvo financija Porezna uprava - Središnji ured, daje tiskari
narudžbu za tiskanje markica".

U stavku 4. iza točke dodaje se nova rečenica koja glasi:

"Naknada za tiskanje markica plaća se na račun Ministarstva financija,
Porezne uprave broj: 30102-637-5491, uz obvezatnu naznaku - posebne markice
za alkohole - ".

Članak 3.

U članku 5e. stavak 1. mijenja se i glasi:

(1) "Središnji ured Porezne uprave preuzima markice od tiskare i pohranjuje
ih u svoj trezor do isporuke Područnim uredima".

Stavak 2. mijenja se i glasi:

(2) "Porezna uprava - Središnji ured vodi evidenciju o naručenim i preuzetim
markicama od tiskare i isporučenim markicama Područnim uredima, a Područni
uredi vode evidenciju o preuzetim i isporučenim markicama podnositeljima
zahtjeva za tiskanje markica".

Članak 4.

U članku 5f. stavku 1. iza riječi "čepa" stavlja se zarez i dodaju riječi
"odnosno zatvarača".

U stavku 3. riječ "oštećenih" zamjenjuje se riječi "uništenih".

Članak 5.

Ovaj Pravilnik stupa na snagu osmog dana od dana objave u "Narodnim
novinama".

Klasa: 410-19/97-01/699
Zagreb, 11. ožujka 1999.

Ministar financija
**mr. Borislav Škegro,** v. r.

Pravilnik, NN 27/1999-552
## Uputa o izmjenama i dopunama Upute za provođenje dijela programa statističkih istraživanja Republike Hrvatske koji se odnosi na plaće i materijalna prava zaposlenika u 1997. godini

### NN 27/1999 (19.3.1999.), Uputa o izmjenama i dopunama Upute za provođenje dijela programa statističkih istraživanja Republike Hrvatske koji se odnosi na plaće i materijalna prava zaposlenika u 1997. godini

# **ZAVOD ZA PLATNI PROMET**

Na osnovi Programa statističkih istraživanja Republike Hrvatske za 1999.
godinu ("Narodne novine" broj 24/99) glavni direktor Zavoda za platni promet
donosi

## **UPUTU**

### **O IZMJENAMA I DOPUNAMA UPUTE ZA PROVOĐENJE DIJELA PROGRAMA STATISTIČKIH ISTRAŽIVANJA REPUBLIKE HRVATSKE KOJI SE ODNOSI NA PLAĆE I MATERIJALNA PRAVA ZAPOSLENIKA U 1997. GODINI**

1. U Uputi za provođenje dijela programa statističkih istraživanja Republike
Hrvatske koji se odnosi na plaće i materijalna prava zaposlenika u 1997.
godini ("Narodne novine" broj 33/97 od 28. ožujka 1997. godine) godinu
1997. treba zamijeniti 1999. godinom. U preambuli Upute godinu 1997. treba
zamijeniti 1999. godinom a broj 28/97 treba zamijeniti brojem 24/99.

2. Točka 2.11. mijenja se i glasi:

- Pod rednim brojem 11 iskazuje se podatak o broju zaposlenika kojima
je isplaćena najniža osnovna plaća u tekućem mjesecu prema potpisanom kolektivnom
ugovoru.

- Pod rednim brojem 12 iskazuje se podatak o broju zaposlenika kojima
je isplaćena osnovna plaća u tekućem mjesecu niža od najniže osnovne plaće
dogovorene na razini države, prema Kolektivnom ugovoru o visini najniže
plaće ("Narodne novine" broj 37/98).

- Pod rednim brojem 13 iskazuje se podatak o broju zaposlenika kojima
je isplaćena najniža osnovna plaća u tekućem mjesecu dogovorena na razini
države, prema Kolektivnom ugovoru o visini najniže plaće ("Narodne novine"
broj 37/98).

3. Točka 3. se mijenja i glasi: Pravne osobe postupaju po ovoj Uputi
od 1. siječnja 1999. godine.

4. U točki 4.4. broj 5 zamjenjuje se brojem 8.

5. Točka 4.5. se mijenja i glasi: Pravne osobe postupaju po ovoj Uputi
od 1. siječnja 1999. godine.

6. Uputa o izmjenama i dopunama Upute za provođenje dijela programa
statističkih istraživanja Republike Hrvatske koji se odnosi na plaće i
materijalna prava zaposlenika u 1997. godini stupa na snagu danom objave
u "Narodnim novinama", a primjenjuje se od 1. siječnja 1999. godine.

7. Stupanjem na snagu ovih Uputa prestaju važiti Upute o izmjenama i
dopunama Upute za provođenje dijela programa statističkih istraživanja
Republike Hrvatske koji se odnosi na plaće i materijalna prava zaposlenika
u 1997. godini ("Narodne novine" broj 37/98).

Broj: 921/99
Zagreb, 17. ožujka 1999.

Glavni direktor
Zavoda za platni promet
**Dinko Zidarević,** v. r.

Uputa, NN 27/1999-555
## Izmjene i dopune Pravilnika o izmjenama i dopunama Pravilnika o obliku, sadržaju i uporabi obrazaca platnog prometa

### NN 27/1999 (19.3.1999.), Izmjene i dopune Pravilnika o izmjenama i dopunama Pravilnika o obliku, sadržaju i uporabi obrazaca platnog prometa

# **ZAVOD ZA PLATNI PROMET**

Na temelju čl. 38. točke 3. Zakona o platnom prometu u zemlji ("Narodne
novine" br. 27/93 i 23/99) glavni direktor Zavoda za platni promet donosi

## **IZMJENE I DOPUNE**

### **PRAVILNIKA O IZMJENAMA I DOPUNAMA PRAVILNIKA O OBLIKU, SADRŽAJU I UPORABI OBRAZACA PLATNOG PROMETA**

Čl. 1.

Danom objave u "Narodnim novinama" mijenjaju se odredbe članaka 4, i
5. Pravilnika o izmjenama i dopunama Pravilnika o obliku, sadržaju i uporabi
obrazaca platnog prometa ("Narodne novine" 21/99).

Čl. 2.

Članak 4. mijenja se i glasi:

Akceptni nalozi koji će se izdavati nakon dana primjene ovog Pravilnika
ne mogu se izdavati s dospijećem poslije 30. travnja 1999.

Čl. 3.

Članak 5. mijenja se i glasi:

Sudionici platnog prometa - vjerovnici, dužni su nenaplaćene akceptne
naloge izdane do dana primjene ovog Pravilnika s rokom dospijeća poslije
30. travnja 1999. podnijeti jedinici Zavoda za platni promet kod koje se
vodi račun dužnika uz specifikaciju u dva (2) primjerka, a radi evidentiranja,
najkasnije do 15. travnja 1999.

Čl. 4.

Ove izmjene i dopune stupaju na snagu danom objave u "Narodnim novinama".

Broj: I-695/99-2
Zagreb, 17. ožujka 1999.

Glavni direktor
**Dinko Zidarević,** v. r.

Izmjene i dopune, NN 27/1999-556
## Odluka o dodjeli Povelje Republike Hrvatske istaknutom hrvatskom ansamblu Zagrebački kvartet

### NN 28/1999 (24.3.1999.), Odluka o dodjeli Povelje Republike Hrvatske istaknutom hrvatskom ansamblu Zagrebački kvartet

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se

### **POVELJA REPUBLIKE HRVATSKE**

dodjeljuje

**istaknutom hrvatskom ansamblu**

**ZAGREBAČKI KVARTET**

za izniman doprinos promicanju hrvatske glazbene umjetnosti, a u prigodi
80. obljetnice umjetničkog rada.

Broj: 01-051-99-19-1/2-3
Zagreb, 12. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 28/1999-558
## Odluka o odlikovanju istaknute dramske umjetnice Marije Kohn Redom hrvatskog pletera

### NN 28/1999 (24.3.1999.), Odluka o odlikovanju istaknute dramske umjetnice Marije Kohn Redom hrvatskog pletera

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se istaknuta dramska umjetnica

### **MARIJA KOHN**

odlikuje

u prigodi 40. obljetnice umjetničkog rada.

**REDOM HRVATSKOG PLETERA**

Broj: 01-051-99-16-2/1
Zagreb, 8. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 28/1999-559
## Odluka o produljenju roka za podnošenje zahtjeva za obnovu

### NN 28/1999 (24.3.1999.), Odluka o produljenju roka za podnošenje zahtjeva za obnovu

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike Hrvatske ("Narodne
novine", broj 101/98) i članka 2. Obvezatnog naputka o načinu i postupku
ostvarivanja prava na obnovu i stambeno zbrinjavanje određenih osoba ("Narodne
novine" broj 159/98), Vlada Republike Hrvatske je na sjednici održanoj
18. ožujka 1999. godine, donijela

## **ODLUKU**

### **O PRODULJENJU ROKA ZA PODNOŠENJE ZAHTJEVA ZA OBNOVU**

I.

Rok za podnošenje zahtjeva za obnovu iz Obvezatnog naputka o načinu
i postupku ostvarivanja prava na obnovu i stambeno zbrinjavanje određenih
osoba ("Narodne novine", broj 159/98) produljuje se do 30. svibnja 1999.
godine.

II.

Ova Odluka stupa na snagu danom donošenja, a objavit će se u "Narodnim
novinama".

Broj: 361-08/97-01/02
Urbroj: 5030116-99-1
Zagreb, 18. ožujka 1999.

Predsjednik
**mr. Zlatko Mateša,** v. r.

Odluka, NN 28/1999-562
## Rješenje o razrješenju člana Ravnateljstva Leksikografskog zavoda "Miroslav Krleža

### NN 28/1999 (24.3.1999.), Rješenje o razrješenju člana Ravnateljstva Leksikografskog zavoda "Miroslav Krleža

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 3. stavka 2. Uredbe o Leksikografskom zavodu
"Miroslav Krleža" ("Narodne novine", broj 6/91), Vlada Republike Hrvatske
je na sjednici održanoj 18. ožujka 1999. godine donijela

## **RJEŠENJE**

### **O RAZRJEŠENJU ČLANA RAVNATELJSTVA LEKSIKOGRAFSKOG ZAVODA "MIROSLAV KRLEŽA"**

Razrješuje se dr. ŽARKO DOMLJAN dužnosti člana Ravnateljstva Leksikografskog
zavoda "Miroslav Krleža".

Klasa: 080-02/99-02/24
Urbroj: 50304/2-99-01
Zagreb, 18. ožujka 1999.

Predsjednik
**mr. Zlatko Mateša,** v. r.

Rješenje, NN 28/1999-567
## Rješenje o imenovanju člana Ravnateljstva Leksikografskog zavoda "Miroslav Krleža

### NN 28/1999 (24.3.1999.), Rješenje o imenovanju člana Ravnateljstva Leksikografskog zavoda "Miroslav Krleža

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 3. stavka 2. Uredbe o Leksikografskom zavodu
"Miroslav Krleža" ("Narodne novine", broj 6/91), Vlada Republike Hrvatske
je na sjednici održanoj 18. ožujka 1999. godine donijela

## **RJEŠENJE**

### **O IMENOVANJU ČLANA RAVNATELJSTVA LEKSIKOGRAFSKOG ZAVODA "MIROSLAV KRLEŽA"**

Imenuje se akademik IVO PADOVAN članom Ravnateljstva Leksikografskog
zavoda "Miroslav Krleža".

Klasa: 080-02/99-01/43
Urbroj: 50304/2-99-01
Zagreb, 18. ožujka 1999.

Predsjednik
**mr. Zlatko Mateša,** v. r.

Rješenje, NN 28/1999-568
## Rješenje o određivanju Centra za urodinamiku i kontinentnost Klinike za urologiju Kliničkog bolničkog centra Zagreb Referentnim centrom za urodinamiku i kontinentnost Ministarstva zdravstva Republike

### NN 28/1999 (24.3.1999.), Rješenje o određivanju Centra za urodinamiku i kontinentnost Klinike za urologiju Kliničkog bolničkog centra Zagreb Referentnim centrom za urodinamiku i kontinentnost Ministarstva zdravstva Republike

# **MINISTARSTVO ZDRAVSTVA**

Ministar zdravstva Republike Hrvatske temeljem članka 99. Zakona o zdravstvenoj
zaštiti ("Narodne novine" broj 1/97 - pročišćeni tekst) na prijedlog Nacionalnog
zdravstvenog vijeća Ministarstva zdravstva te uz pribavljeno mišljenje
Hrvatskog urološkog udruženja Hrvatskog liječničkog zbora Zagreb, donosi

## **RJEŠENJE**

Centar za urodinamiku i kontinentnost Klinike za urologiju Kliničkog
bolničkog centra Zagreb određuje se Referentnim centrom za urodinamiku
i kontinentnost Ministarstva zdravstva Republike Hrvatske.

Klasa: UP-510-01/98-01/0015
Urbroj: 534-02-10-99-0003
Zagreb, 4. ožujka 1999.

Ministar
**prof. dr. sc. Željko Reiner,** v. r.

Rješenje, NN 28/1999-571
## Rješenje o određivanju Klinike za fizikalnu medicinu, rehabilitaciju i reumatologiju Kliničke bolnice "Sestre milosrdnice" Zagreb Referentnim centrom za upalne reumatske bolesti Ministarstva zdravst

### NN 28/1999 (24.3.1999.), Rješenje o određivanju Klinike za fizikalnu medicinu, rehabilitaciju i reumatologiju Kliničke bolnice "Sestre milosrdnice" Zagreb Referentnim centrom za upalne reumatske bolesti Ministarstva zdravst

# MINISTARSTVO ZDRAVSTVA

Ministar zdravstva Republike Hrvatske temeljem članka 99. Zakona o zdravstvenoj
zaštiti ("Narodne novine" broj 1/97 - pročišćeni tekst) na prijedlog Nacionalnog
zdravstvenog vijeća Ministarstva zdravstva te uz pribavljeno mišljenje
Hrvatskog reumatološkog društva Hrvatskog liječničkog zbora Zagreb, donosi

## **RJEŠENJE**

Klinika za fizikalnu medicinu, rehabilitaciju i reumatologiju Kliničke
bolnice "Sestre milosrdnice" Zagreb određuje se Referentnim centrom za
upalne reumatske bolesti Ministarstva zdravstva Republike Hrvatske.

Klasa: UP-I-510-01/98-01/0003
Urbroj: 534-02-10-99-0003
Zagreb, 4. ožujka 1999.

Ministar
**prof. dr. sc. Željko Reiner,** v. r.

Rješenje, NN 28/1999-572
## Pravilnik o izmjenama i dopunama Pravilnika o osnovama financiranja znanstveno-istraživačkog instituta

### NN 28/1999 (24.3.1999.), Pravilnik o izmjenama i dopunama Pravilnika o osnovama financiranja znanstveno-istraživačkog instituta

# **MINISTARSTVO ZNANOSTI I TEHNOLOGIJE**

Na temelju članka 67. Zakona o znanstvenoistraživačkoj djelatnosti ("Narodne
novine" br. 59/96 - pročišćeni tekst) i članka 6. Pravilnika o mjerilima
za korištenje prihoda proračunskih korisnika ostvarenih na tržištu od obavljanja
osnovne i ostale djelatnosti ("Narodne novine" br. 146/98), donosim

## **PRAVILNIK**

### **O IZMJENAMA I DOPUNAMA PRAVILNIKA O OSNOVAMA FINANCIRANJA ZNANSTVENOISTRAŽIVAČKIH INSTITUTA**

Članak 1.

U Pravilniku o osnovama financiranja znanstvenoistraživačkih instituta
("Narodne novine" broj 38/97) u članku 6. dodaje se novi stavak 4. koji
glasi:

"Poslovi iz stavka 1. ovoga članka smatraju se osnovnim poslovima vlastite
djelatnosti".

Članak 2.

U članku 7. stavak 1. se briše.

Dosadašnji stavak 2. postaje stavak 1. a riječi: "Prihode ostvarene
prema stavku 1. ovoga članka institut će sukladno Pravilniku o mjerilima,
a" zamjenjuju se riječima: "Prihode ostvarene prema članku 6. stavku 1.
ovoga Pravilnika institut će".

Dosadašnji stavak 3. postaje stavak 2.

Članak 3.

Iza članka 7. dodaje se novi članak 7a. koji glasi:

"Institut može iznajmiti dio prostora koji nije neophodan za nesmetano
obavljanje djelatnosti, s time što je za iznajmljivanje prethodno potrebno
pribaviti suglasnost nadležnog ministarstva.

Prihod iz stavka 1. ovoga članka namijenjen je za podmirenje izdataka
poslovanja s time da se najmanje 60% prihoda usmjerava za unapređenje osnovne
djelatnosti instituta".

Članak 4.

Iza članka 7a. dodaje se novi članak 7b. koji glasi:

"Institut može primiti prihode od donacija i drugih pomoći.

Ako donator ili druga fizička ili pravna osoba ne odredi namjenu korištenja
donacija i drugih pomoći iz stavka 1. ovoga članka, institut najmanje 60%
prihoda usmjerava za unapređenje osnovne djelatnosti instituta".

Članak 5.

Ovaj Pravilnik stupa na snagu osmog dana nakon objave u "Narodnim novinama".

Klasa: 640-01/97-4/37
Urbroj: 533-07-99-1
Zagreb, 23. veljače 1999.

Ministar znanosti i tehnologije
**prof. dr. sc. Milena Žic Fuchs,** v. r.

Pravilnik, NN 28/1999-573
## Pravilnik o izmjenama i dopunama Pravilnika o osnovama financiranja visoke naobrazbe na javnim visokim učilištima

### NN 28/1999 (24.3.1999.), Pravilnik o izmjenama i dopunama Pravilnika o osnovama financiranja visoke naobrazbe na javnim visokim učilištima

# MINISTARSTVO ZNANOSTI I TEHNOLOGIJE

Na temelju članka 144. Zakona o visokim učilištima ("Narodne novine"
br. 59/96 - pročišćeni tekst) i članka 6. Pravilnika o mjerilima za korištenje
prihoda proračunskih korisnika ostvarenih na tržištu od obavljanja osnovne
i ostale djelatnosti ("Narodne novine" br. 146/98), donosim

## **PRAVILNIK**

### **O IZMJENAMA I DOPUNAMA PRAVILNIKA O OSNOVAMA FINANCIRANJA VISOKE NAOBRAZBE NA JAVNIM VISOKIM UČILIŠTIMA**

Članak 1.

U Pravilniku o osnovama financiranja visoke naobrazbe na javnim učilištima
("Narodne novine" broj 25/96) u članku 3. dodaje se novi stavak 3. koji
glasi:

"Poslovi iz stavka 2. ovoga članka smatraju se osnovnim poslovima vlastite
djelatnosti".

Članak 2.

U članku 6. stavak 4. i 5. se brišu.

Iza dosadašnjeg stavka 3. dodaje se novi stavak 4. koji glasi:

"Prihode ostvarene od školarina visoka učilišta će raspodijeliti temeljem
posebnog općeg akta i to:

- najmanje 40% prihoda za unapređenje djelatnosti visokog učilišta:
nabavku opreme, literature, investicije i investicijsko održavanje;

- dio prihoda za podmirenje troškova izvedbe programa u okviru troškova
poslovanja visokog učilišta;

- dio prihoda za plaćanje potrebnog rada izvan normirane redovne djelatnosti".

Članak 3.

U članku 8. stavci 4. i 5. se brišu.

Iza dosadašnjeg stavka 3. dodaje se novi stavak 4. koji glasi:

"Prihode ostvarene perma stavku 1. ovoga članka visoko učilište će raspodijeliti
temeljem posebnog općeg akta i to:

- najmanje 10% prihoda za unapređenje djelatnosti visokih učilišta:
nabavku opreme, literature, investicije i investicijsko održavanje;

- dio prihoda za podmirenje troškova izvedbe programa u okviru troškova
poslovanja visokog učilišta;

- dio prihoda za plaćanje potrebnog rada izvan normirane redovne djelatnoti".

Dosadašnji stavak 6. postaje stavak 5.

Članak 4.

Iza članka 8. dodaje se novi članak 8a. koji glasi:

"Visoko učilište može iznajmiti dio prostora koji nije neophodan za
nesmetano obavljanje djelatnosti, s time što je za iznajmljivanje prethodno
potrebno pribaviti suglasnost Ministarstva.

Prihod iz stavka 1. ovoga članka namijenjen je za podmirenje izdataka
poslovanja s time da se najmanje 60% prihoda usmjerava za unapređenje osnovne
djelatnosti visokog učilišta".

Članak 5.

Iza članka 8a. dodaje se novi članak 8b. koji glasi:

"Visoko učilište može primiti prihode od donacija i drugih pomoći.

Ako donator ili druga fizička ili pravna osoba ne odredi namjenu korištenja
donacija i drugih pomoći iz stavka 1. ovoga članka, visoko učilište najmanje
60% prihoda usmjerava za unapređenje osnovne djelatnosti visokog učilišta".

Članak 6.

Ovaj Pravilnik stupa na snagu osmog dana nakon objave u "Narodnim novinama".

Klasa: 602-01/99-6/1
Urbroj: 533-07-99-1
Zagreb, 23. veljače 1999.

Ministar znanosti i tehnologije
**prof. dr. sc. Milena Žic Fuchs,** v. r.

Pravilnik, NN 28/1999-574
## Naredba o izmjenama i dopunama Naredbe o homologaciji vozila u pogledu emisije štetnih spojeva u skladu s gorivom koje koristi motor

### NN 28/1999 (24.3.1999.), Naredba o izmjenama i dopunama Naredbe o homologaciji vozila u pogledu emisije štetnih spojeva u skladu s gorivom koje koristi motor

# **DRŽAVNI ZAVOD ZA NORMIZACIJU I MJERITELJSTVO**

Temeljem članka 13. stavka 2. i članka 23. stavka 4. Zakona o normizaciji
("Narodne novine" broj 55/96) ravnatelj Državnog zavoda za normizaciju
i mjeriteljstvo donosi

## **NAREDBU**

### **O IZMJENAMA I DOPUNAMA NAREDBE O HOMOLOGACIJI VOZILA U POGLEDU EMISIJE ŠTETNIH SPOJEVA U SKLADU S GORIVOM KOJE KORISTI MOTOR**

1. U točkama 14. i 15. Naredbe o homologaciji vozila u pogledu emisije
štetnih spojeva u skladu s gorivom koje koristi motor ("Narodne novine"
broj 95/98 - 1321) mijenja se tekst i glasi:

"14. Pravilnik br. 15 "Sukladni propisi koji se odnose na homologaciju
vozila opremljenih motorima s paljenjem s pomoću svjećica s obzirom na
emisiju zagađujućih plinova iz motora ("Narodne novine" br. 53/91) prestaje
važiti danom stupanja na snagu ove naredbe za sva nova vozila koja se prvi
put registriraju u Republici Hrvatskoj, a od 1. travnja 1999. godine za
rabljena vozila.

15. Ova naredba stupa na snagu osmog dana nakon objave u "Narodnim novinama",
a primjenjivat će se:

- za sva nova vozila koja se prvi put registriraju u Republici Hrvatskoj

- od 1. travnja 1999. godine, za sva vozila koja se prvi put registriraju
u Republici Hrvatskoj."

2. Iza točke 15. dodaju se nove točke 16. i 17. koje glase:

"16. Do 1. travnja 2000. godine za rabljena vozila u postupku homologacije
prihvaćaju se homologacije izdane prema Pravilniku ECE R 83.00.

17. Od 1. listopada 1999. godine za sva vozila koja se prvi put registriraju
u Republici Hrvatskoj prihvaćaju se samo homologacije tipa B i C."

Klasa: 011-02/98-02/14
Urbroj: 558-04/7-99-4
Zagreb, 15. ožujka 1999.

Ravnatelj
**dr. sc. Jakša Topić, dipl. ing.,** v. r.

Naredba, NN 28/1999-575
## Naredba o izmjenama i dopunama Naredbe o homologaciji vozila u pogledu emisije štetnih spojeva u skladu s gorivom koje koristi motor

### NN 28/1999 (24.3.1999.), Naredba o izmjenama i dopunama Naredbe o homologaciji vozila u pogledu emisije štetnih spojeva u skladu s gorivom koje koristi motor

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavka 2. i članka 23. stavka 4. Zakona o normizaciji
("Narodne novine" broj 55/96) ravnatelj Državnog zavoda za normizaciju
i mjeriteljstvo donosi

## **NAREDBU**

### **O IZMJENAMA I DOPUNAMA NAREDBE O HOMOLOGACIJI VOZILA U POGLEDU EMISIJE ŠTETNIH SPOJEVA U SKLADU S GORIVOM KOJE KORISTI MOTOR**

1. Iza točke 15. Naredbe o homologaciji vozila u pogledu emisije štetnih
spojeva u skladu s gorivom koje koristi motor ("Narodne novine" broj 95/98
- 1322) dodaje se nova točka 16. koja glasi:

"16. Od 1. listopada 1999. godine za sva vozila koja se prvi put registriraju
u Republici Hrvatskoj prihvaćaju se samo homologacije tipa B i C."

Klasa: 011-02/98-02/15
Urbroj: 558-04/7-99-1
Zagreb, 15. ožujka 1999.

Ravnatelj
**dr. sc. Jakša Topić, dipl. ing.,** v. r.

Naredba, NN 28/1999-576
## Odluka o eskontnoj stopi Hrvatske narodne banke

### NN 28/1999 (24.3.1999.), Odluka o eskontnoj stopi Hrvatske narodne banke

# **HRVATSKA NARODNA BANKA**

Na temelju članka 16. stavka 1. i članka 67. stavka 1. točke 11. Zakona
o Hrvatskoj narodnoj banci ("Narodne novine" broj 35/95 - pročišćeni tekst),
Savjet Hrvatske narodne banke na sjednici održanoj 17. ožujka 1999. godine,
donio je

## **ODLUKU**

### **O ESKONTNOJ STOPI HRVATSKE NARODNE BANKE**

I.

Eskontna stopa Hrvatske narodne banke iznosi 7,9% godišnje.

II.

Danom stupanja na snagu ove Odluke prestaje važiti Odluka o eskontnoj
stopi Narodne banke Hrvatske ("Narodne novine" broj 28/97).

III.

Ova Odluka stupa na snagu danom objave u "Narodnim novinama".

O.br. 478/99.
Zagreb, 17. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 28/1999-577
## Odluka o izmjeni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni krediti)

### NN 28/1999 (24.3.1999.), Odluka o izmjeni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni krediti)

# HRVATSKA NARODNA BANKA

Na temelju članka 15. i članka 67. stavka 1. točke 10. Zakona o Hrvatskoj
narodnoj banci ("Narodne novine" broj 35/95 - pročišćeni tekst), Savjet
Hrvatske narodne banke na sjednici održanoj 17. ožujka 1999. godine, donio
je

## **ODLUKU**

### **O IZMJENI ODLUKE O UVJETIMA ZA ODOBRENJE KRATKOROČNOG KREDITA NA OSNOVI ZALOGA VRIJEDNOSNIH PAPIRA (LOMBARDNI KREDITI)**

I.

U Odluci o uvjetima za odobrenje kratkoročnih kredita na osnovi zaloga
vrijednosnih papira (lombardni kredit) ("Narodne novine", br. 160/98) u
točki II. alineji 2. postotak "50%" zamjenjuje se postotkom "30%".

II.

U točki II. Odluke iza stavka 1. dodaje se novi stavak koji glasi:

"Iznimno od stavka 1. alineje 2. ove točke, banke i štedionice u razdoblju
od 1. travnja do 1. svibnja 1999. godine mogu koristiti lombardni kredit
do visine 40% nominalne vrijednosti blagajničkih zapisa Hrvatske narodne
banke nominiranih u stranoj valuti založenih za ovu namjenu, a u protuvrijednosti
kuna temeljem srednjeg tečaja Hrvatske narodne banke na dan odobravanja
kredita."

III.

Ova Odluka stupa na snagu danom objave u "Narodnim novinama", a primjenjuje
se od 1. travnja 1999. godine.

O. br. 477/99
Zagreb, 17. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 28/1999-578